open-index/open-wikipedia-markdown huggingface dataset:
நேப்பியர் புல்

**நேப்பியர் புல்** (Pennisetum purpureum), **யானைப் புல்** அல்லது **உகாண்டா புல்**, ஆப்பிரிக்க நாடுகளைத் தாயகமாகக் கொண்டது. இப்புற்களுக்கு குறைந்த அளவே தண்ணீரும், சத்துக்களும் தேவைப்படுவதால் சாதரணமாகப் பயிரிடப்பட முடியாத  நிலங்களிலும் வளரக் கூடியது. இப்புற்கள் அடர்த்தியான புதராக நீண்ட மிருதுவான இலைகளை உடையதாக வளருகின்றன. ஒரு முறை பயிரிட்டால் நான்கு, ஐந்து வருடங்களுக்கு தொடர்ந்து அறுவடை செய்யலாம். இதன் இலைகளை ஆடுகளும், முயல்களும் விரும்பி உட்கொள்கின்றன.

## மேற்கோள்கள்

பகுப்பு:புற்கள்
விசுவா வர்ணபால

பேராசிரியர் **விசுவா வர்ணபால** (*Wiswa Warnapala*, 26 டிசம்பர் 1936 – 27 பெப்ரவரி 2016) இலங்கை அரசியல்வாதியும், கல்விமானும், முன்னாள் அமைச்சரும், முன்னாள் நாடாளுமன்ற உறுப்பினரும் ஆவார்.

## வாழ்க்கைக் குறிப்பு
1936 ஆம் ஆண்டில் பிறந்த வர்ணபால பொருளியலில் இளங்கலை சிறப்புப் பட்டத்தை பேராதனைப் பல்கலைக்கழகத்தில் 1964 ஆம் ஆண்டில் பெற்றார். 1967 இல் அமெரிக்காவில் பிட்சுபர்க் பல்கலைக்கழகத்தில் முதுகலைப் பட்டத்தையும், 1970 இல் இங்கிலாந்து லீட்சு பல்கலைக்கழகத்தில் கலாநிதிப் பட்டமும் பெற்றார். இவர் பேராதனைப் பல்கலைக்க்ழகத்தில் அரசறிவியலில் பேராசிரியராகவும், அரசறிவியல் துறையின் தலைவராகவும் பணியாற்றினார்.

## அரசியலில்
பேராதனைப் பல்கலைக்கழகத்தில் கல்வி கற்ற காலத்திலேயே தீவிர அரசியலில் ஈடுபட்டார் வர்ணபால. 1980 ஆம் ஆண்டில் இலங்கை சுதந்திரக் கட்சியின் மத்திய குழு உறுப்பினராக சிறிமாவோ பண்டாரநாயக்காவினால் நியமிக்கப்பட்டார். 2004 ஆம் ஆண்டில் ஐக்கிய மக்கள் சுதந்திரக் கூட்டணியின் தேசியப் பட்டியல் உறுப்பினராக நாடாளுமன்றம் சென்றார். இவர் பிரதி வெளியுறவுத்துறை அமைச்சராகவும், நாடாளுமன்ற அலுவல்கள் அமைச்சராகவும், பின்னர் 2007 முதல் 2010 வரை மகிந்த ராசபக்சவின் அமைச்சரவையில் உயர் கல்வி அமைச்சராகவும் பணியாற்றினார்.

2015 ஆம் ஆண்டில் இடம்பெற்ற ஆட்சிமாற்றத்தின் பின்னர் புதிய அரசுத் தலைவர் மைத்திரிபால சிறிசேனவுடன் இணைந்து செயற்பட்டார். அத்துடன் ஐக்கிய மக்கள் சுதந்திர முன்னணியின் பொதுச் செயலாளராக 2015 ஆகத்து மாதத்தில் நியமிக்கப்பட்ட்டார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:1936 பிறப்புகள்
பகுப்பு:2016 இறப்புகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கை அமைச்சர்கள்
பகுப்பு:இலங்கையின் துணை அமைச்சர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கையின் கல்விமான்கள்
பகுப்பு:இலங்கை எழுத்தாளர்கள்
பகுப்பு:சிங்கள எழுத்தாளர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
கெல்லி கிளார்க்சன்

**கெல்லி பிரைன்னி கிளார்க்சன்** (பிறப்பு ஏப்பிரல் 24, 1982) ஒரு அமெரிக்க பாடகி, பாடலாசிரியர் மற்றும் குழந்தைகள் புத்தக ஆசிரியராவர். இவர் 2002ல் அமெரிக்க ஐடல் என்னும் முதல் பருவ நிகழ்ச்சியில் வெற்றிபெற்றதனால் பிரபலமானவர். 

## பாடல் வெளியீடுகள்

* *தாங்க்ஃபுல்* (2003)
* *பிரேக்கவே* (2004)
* *மை டிசம்பர்* (2007)
* *ஆல் ஐ எவர் வான்டட்* (2009)
* *ஸ்ராங்கர்* (2011)
* *ராப்பிடு இன் ரெட்* (2013)
* *பீஸ் பை பீஸ்* (2015)

## மேற்கோள்கள்

பகுப்பு:1982 பிறப்புகள்
பகுப்பு:ஆங்கில அமெரிக்கர்கள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்கப் பாடகிகள்
பகுப்பு:கிராமி விருது வென்றவர்கள்
அசுடெக் பேரரசு

மெக்சிகா **அசுடெக் பேரரசு** (*Aztec Empire*) அல்லது **மும்மடி கூட்டணி** மூன்று நவ்வா நகர அரசுகளின் (*ஆல்தெபெட்டில்*) கூட்டணியாகும்;   மெக்சிக்கோ-டெனோச்டீட்லான், டெக்ச்கோகோ, மற்றும் இட்லாகோபான் நகர அரசுகளின் கூட்டணியாகும். இந்த மூன்று நகர அரசுகளும் மெக்சிக்கோ பள்ளத்தாக்கிலும்  அடுத்த பகுதிகளையும்  1428 முதல் ஆண்டு வந்தன. 1521இல் எர்னான் கோட்டெஸ் தலைமையிலான எசுப்பானிய *வெற்றியாளர்களும்* அவர்களது உள்ளூர் தோழமைகளும் தோற்கடிக்கும் வரை இவ்வாட்சி நிலைபெற்றிருந்தது. 

அசுகபோட்சால்கோ நகர அரசுக்கும் அதன் முன்னாள் மாகாணங்களுக்கும் இடையே எழுந்த உள்நாட்டுப் போரில் வெற்றி பெற்ற கூட்டத்தால் இந்தக் கூட்டணி நிறுவப்பட்டது. தன்னாட்சியுடைய மூன்று நகர அரசுகளின் கூட்டணியாக துவக்கத்தில் திட்டமிடப்பட்டபோதும் டெனோச்டீட்லான் முதன்மையான படைத்துறை கூட்டாளியாக விளங்கியது. 1520இல் எசுப்பானியர்கள் வந்தடைந்தபோது, கூட்டணியின் நிலப்பகுதியை  டெனோச்டீட்லான் தான் செயற்பாட்டளவில் ஆண்டு வந்தது; மற்றக் கூட்டாளிகள் துணைப்பொறுப்புகளையே வகித்தனர். 

இக்கூட்டணி உருவான பின்னர் கைப்பற்றும் வண்ணம் பல போர்களை நடத்தி தனது ஆட்பகுதிகளை விரிவாக்கியது. உச்சத்தில் இருந்தபோது பெரும்பாலான மத்திய மெக்சிக்கோவை ஆண்டு வந்தது; தொலைவில் இருந்த தற்கால குவாத்தமாலாவின் எல்லையிலிருந்த, இடையமெரிக்கப் பண்பாட்டுப் பகுதியான சோகோனோச்கோ மாகாணத்தையும் தன்னாட்சியில் கொண்டு வந்தது.  இந்த ஆட்சியை வரலாற்றாசிரியர்கள்  "தலைமையேற்பு" அல்லது "மறைமுக" ஆட்சியாக விவரிக்கின்றனர். கூட்டணிக்கு அரையாண்டுக்கொருமுறை  திறை செலுத்தவும் அசுடெக் பேரரசுக்குத் தேவைப்பட்டபோது படைகளை அனுப்பவும் உடன்பட்டால், கைப்பற்றப்பட்ட நகரங்களின் ஆட்சியாளர்கள் அதிகாரத்துடன் செயல்பட அனுமதிக்கப்பட்டனர். இதற்கு மாற்றாக, கூட்டணி அரசு பாதுகாப்பையும் அரசியல் நிலைத்தன்மையையும் அளித்தது. இந்த அரசியலமைப்பு பரந்த நிலப்பகுதியில் பொருளியல் ஒத்துழைப்பிற்கு வழிவகுத்த அதேசமயம் குறிப்பிடத்தக்க உள்ளூர் தன்னாட்சியை வழங்கியது.  

இந்தப் பேரரசின் சமயக் கொள்கை பல கடவுட் கொள்கையைத் தழுவியது. மெக்சிகா அசுடெக்கின் போர்க்கடவுள் *உய்ட்சிலோபோச்ட்லி*யை  முதன்மை கடவுளாக வழிபட்டனர்.  கைப்பற்றபட்ட நகர அரசுகளிலும் அவர்களது கடவுள்களை வணங்க சுதந்திரம் வழங்கப்பட்டது; அவர்களது கடவுள்களுடன் உய்ட்சிலோபோச்ட்லியும் சேர்க்கப்பட வற்புறுத்தப்பட்டனர்.

## மேற்சான்றுகள்

## நூற்கோவை

*
*
*
*
*
*
*
*
*
*
*
*

பகுப்பு:மெக்சிக்கோவின் வரலாறு
கம்பு நேப்பியர் ஒட்டுப்புல்

**கம்பு நேப்பியர் ஒட்டுப்புல்**, தீவனக்கம்பு மற்றும் நேப்பியர் புல் ஆகிய இரண்டு புல் இனங்களை ஒட்டு சேர்த்து உருவாக்கப்பட்டது. இப் புற்கள், பூச்சி மற்றும் நோய் எதிர்ப்பு தன்மை கொண்டவை. கம்பு நேப்பியர் ஒட்டுப்புல்லில் ஆக்சலேட்டு என்ற நச்சுப்பொருள் அதிகமாக இருப்பதால் இத்தீவனத்துடன் 5 கிலோ பயறு வகை தீவனத்தை கலந்தோ, சுண்ணாம்பு தண்ணீர் அல்லது தாது உப்பு கலவையை கலந்தோ கால்நடைகளுக்கு கொடுக்க வேண்டும். கம்பு நேப்பியர் ஒட்டுப்புல், அதிகத் தூர்களுடன் வளரக்கூடிய ஒரு பல்லாண்டு தீவனப் பயிராகும். ஆண்டுக்கு ஏழு முறை அறுவடை செய்யலாம். இதனால் ஏக்கருக்கு 350 முதல் 400 டன் அளவுக்கு மகசூல் பெறலாம். தமிழ்நாடு வேளாண்மைப் பல்கலைக்கழகத்தால் வெளியிடப்பட்ட கம்பி நேப்பியர் ஒட்டுப்புல்லை (சி.என். 4 ரகம்) கால்நடைகளுக்கு கொடுப்பதால் பால் உற்பத்தியைப் பெருக்கலாம்.

## வகைகள்
* பூசா ஜெயண்ட், என்பி 21 மற்றும் 37, ஐ ஜி எஃப் ஆர் ஐ 5, 7 மற்றும் 10 ரகங்கள் இந்தியாவில் உருவாக்கப்பட்ட உயர் ரக கலப்பின ரகங்களாகும்.
* கோ 1, கோ 2, கோ 3, கோ 4, கே.கே.எம் 1 தமிழ்நாடு  வேளாண்மைப் பல்கலைக்கழகத்தால் உருவாக்கப்பட்ட ரகங்களாகும்

## மேற்கோள்கள்

பகுப்பு:புற்கள்
நீலக் கொழுக்கட்டைப்புல்

**நீலக் கொழுக்கட்டைப்புல்** வறண்ட நிலங்களில் நீர்ப்பாசனம் அளிக்கப்படும்போது நன்றாக வளரக்கூடியப் பயிராகும். இது வறட்சிகளை தாங்கி வளரும் புல் வகையாகும். ஒரு எக்டேர் நிலத்திற்கு  6-8 கிலோ விதைகள் தேவைப்படும். விதைப்பு செய்து 70-75 நாட்கள் கழித்து முதல் அறுவடையும் பிறகு 4-6 முறையும் இப்பயிரை அறுவடை செய்யலாம். ஒரு எக்டேர் நிலத்தில் வருடத்திற்கு 40 டன்கள் வரை சாகுபடி செய்யலாம். 

## வகைகள்
* அன்ஜன் புல் (சென்க்ரஸ்சீலியாரிஸ்)
* கருப்பு அன்ஜன் புல்  (சென்க்ரஸ்செடிகெரஸ்)
* சென்க்ரஸ்கிளாகஸ்

## மேற்கோள்கள்

பகுப்பு:புற்கள்
பாத்ரா சட்டமன்றத் தொகுதி

**பாத்ரா சட்டமன்றத் தொகுதி** *(Bhadra Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அனுமான்காட் மாவட்டத்தில் அமைந்துள்ளது. பாத்ரா, சுரு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
கொழுக்கட்டைப்புல்

**கொழுக்கட்டைப்புல்** (Cenchrus ciliaris, fox tail grass, buffel grass) சுண்ணாம்புச்சத்து நிறைந்துள்ள நிலங்களில் மட்டுமே வளரக் கூடியது. இது, வறட்சி வெப்பத்தைத் தாங்கி வளரக்கூடியது. கால்நடைகளுக்குத் தீவனமாகக் கொடுக்க உகந்தது. காங்கேயம், வெள்ளக்கோயில், மூலனூர், ஒட்டன்சத்திரம் பகுதிகளில் கொழுக்கட்டைப்புல்  நன்றாக வளரும். நல்ல நிலத்தில் இப் புற்கள் முழங்கால் உயரத்திற்கு மேலாக வளரக் கூடியது.

## மேற்கோள்கள்

பகுப்பு:புற்கள்
பகுப்பு:தமிழ்நாட்டின் தாவரங்கள்
இலித்தியம் ஐதராக்சைடு

**இலித்தியம் ஐதராக்சைடு** *(Lithium hydroxide)*  என்பது LiOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். வெண்மை நிறத்துடன் காணப்படும் இச்சேர்மம் நீருறிஞ்சும் திறன் கொண்ட படிகமாகக் காணப்படுகிறது. தண்ணீரில் நன்றாகவும் எத்தனாலில் சிறிதளவும் இலித்தியம் ஐதராக்சைடு கரைகிறது. காரவுலோக ஐதராக்சைடுகளில் மிகவும் வலிமை குறைந்த காரமாக இது செயல்படுகிறது. வர்த்தகரீதியாக இச்சேர்மம் நீரிலி வகையாகவும் ஒருநீரேற்று வடிவிலும் கிடைக்கிறது. இவ்விரண்டுமே வலிமையான காரங்களாகும்.

## தயாரிப்பு
இலித்தியம் கார்பனேட்டு மற்றும் கால்சியம் ஐதராக்சைடு சேர்மங்கள் இணைந்து இரட்டை இடப்பெயர்ச்சி வினையின் மூலமாக இலித்தியம் ஐதராக்சைடை உருவாக்குகின்றன.
:Li2CO3 + Ca(OH)2 &rarr; 2 LiOH + CaCO3

தொடக்கத்தில் உற்பத்தியாகும் நீரேற்றானது வெற்றிடத்தில் 180 பாகை செல்சியசு வெப்பநிலைக்கு சூடுபடுத்தி நீர்நீக்கம் செய்யப்படுகிறது.
ஆய்வகத்தில் இலித்தியம் அல்லது இலித்தியம் ஆக்சைடுடன் தண்ணீர் சேர்த்து வினைப்படுத்துவதால் இலித்தியம் ஐதராக்சைடு தோன்றுகிறது. இவ்வினைக்கான சமன்பாடுகள் இங்கு தரப்பட்டுள்ளன.:

:2 Li + 2 H2O → 2 LiOH + H2
: Li2O + H2O &rarr; 2 LiOH

குறிப்பாக இவ்வினைகள் தவிர்க்கப்படுகின்றன. 
இலித்தியம் கார்பனேட்டு பரவலாகப் பயன்படுத்தப்பட்டாலும் இலித்தியம் ஐதராக்சைடு சேர்மமே இலித்தியம் உப்புகள் தயாரிப்பதற்கான முன்னோடியாக பயன்படுத்தப்படுகிறது. எ.கா:

:LiOH + HF → LiF + H2O.

## பயன்பாடுகள்
இலித்தியம் மசகு தயாரிப்பதற்கு இலித்தியம் ஐதராக்சைடு பிரதானமாக பயன்படுத்தப்படுகிறது. இலித்தியம் சிடியரேட்டு என்ர மசகு மிகவும் பிரபலமானதொரு மசகு ஆகும். தண்ணீர் மீதான உயர் எதிர்ப்பு தன்மை காரணமாகவும் உயர் மற்றும் தாழ் வெப்பநிலைகளில் மிகவும் உபயோகமுள்ளதாகவும் இருப்பதால் இம்மசகு எண்னெய் பொதுப் பயன்பாட்டு உயவு எண்ணெயாகப் பயன்படுத்தப்படுகிறது. 

### வளிமக் கழுவல்
விண்கலன்கள், நீர்மூழ்கிக்கப்பல்கள் மற்றும் சுவாசக் கருவிகள் போன்றவற்றிற்குத் தேவையான சுவாசக் காற்றை தூய்மைப்படுத்தும் அமைப்புகளில் இலித்தியம் ஐதராக்சைடு பயன்படுத்தப்படுகிறது. இலித்தியம் கார்பனேட்டு மற்றும் தண்ணீரை உருவாக்குவதன் மூலம் வெளிவிடப்படும் கார்பன் டை ஆக்சைடை இச்சேர்மம் நீக்குகிறது.:
:2 LiOH&middot;H2O + CO2 &rarr; Li2CO3 + 3 H2O
அல்லது, 
:2LiOH + CO2 &rarr; Li2CO3 + H2O 

நீரிலி வகை இலித்தியம் ஐதராக்சைடு அதனுடைய குறைவான எடை மற்றும் குறைவான நீர் உற்பத்தித் திறன் போன்ற காரனங்களால் விண்கலன் சுவாசக் கருவிகளில் பயன்படுத்தப் பரிந்துரைக்கப்படுகிறது. ஒரு கிராம் நீரிலி வகை இலித்தியம் ஐதராக்சைடு 450 செ.மீ3 கார்பன் டை ஆக்சைடை வெளியேற்றுகிறது. ஒரு நீரேற்றானது 100 -110 பாகை செல்சியசு வெப்பநிலையில் அதனுடைய தண்ணீரை இழக்கிறது. 

### பிற பயன்கள்
வெப்பநிலை மாற்றும் ஊடகம் மற்றும் சேமிப்புமின்கல மின்பகுளியாகவும் இச்சேர்மம் பயன்படுத்தப்படுகிறது. இது மட்பாண்டத் தொழில் மற்றும் சில வகை சிமெண்ட் கலவைகளிலும் பயன்படுத்தப்படுகிறது. அழுத்த நீர் உலைகளிலும் இலித்தியம் ஐதராக்சைடு பயனாகிறது. 

## விலை
2012 ஆம் ஆண்டில் இலித்தியம் ஐதராக்சைடு ஒரு டன் சுமார் 5000 முதல் 6000 அமெரிக்க டாலர்கள் வரை விற்பனை செய்யப்பட்டது.

## மேற்கோள்கள்

## வெளி இணைப்புகள்

* (anhydrous)
* (monohydrate)

பகுப்பு:இலித்தியம் சேர்மங்கள்
பகுப்பு:ஐதராக்சைடுகள்
பகுப்பு:காரங்கள்
புதிய காற்று (1975 திரைப்படம்)

**புதிய காற்று** 1975 ஆம் ஆண்டு வெளிவந்த ஈழத்து தமிழ்த் திரைப்படம். தொழிற்சங்கத் தலைவர்களில் ஒருவரான வி. பி. கணேசன் தயாரிப்பில் வெளிவந்த முதலாவது திரைப்படம் இதுவாகும். எஸ். இராமநாதன் இத்திரைப்படத்தை இயக்கினார்.

வி. பி. கணேசன் கதாநாயகனாகவும், பிரபல சிங்களத் திரைப்பட நடிகை பரீனா லை கதாநாயகியாகவும் நடித்தனர். இவர்களுடன் நகைச்சுவை நடிகர் எஸ். ராம்தாஸ், மற்றும் டீன் குமார், எஸ். என். தனரத்தினம்,, கே. ஏ. ஜவாஹர், சிலோன் சின்னையா, செல்வம் பெர்னாண்டோ உட்படப் பலர் நடித்தனர். திரைக்கதையை பிரபல மலையக எழுத்தாளர் தெளிவத்தை ஜோசப் எழுதினார்.

டீ. எஃப். லத்தீபின் இசையமைப்பில் வி. முத்தழகு, கலாவதி சின்னசாமி, சுண்டிக்குளி பாலச்சந்திரன், சுஜாதா அத்தநாயக்க, புத்தூர் கனகாம்பாள் சதாசிவம், ஏ. ஈ. மனோகரன் ஆகியோர் பாடினர். பாடல்களை கண்ணதாசன் (*மே தினம்* என்ற பாடல்), பூவை செங்குட்டுவன் (*ஓ என்னாசை*), மற்றும் சாது, கௌரி ஆகியோர் எழுதினர்.

## படப்பிடிப்பு
மலைநாட்டில் 1975 ஏப்ரல் 20 அன்று படப்பிடிப்பு ஆரம்பமானது. அதனைத் தொடர்ந்து யாழ்ப்பாணம், மட்டக்களப்பு, வவுனியா, கொழும்பு எனப் பல பகுதிகளிலும் படப்பிடிப்பு நடத்தப்பட்டு ஐந்து மாதங்களில் படம் திரையிடப்பட்டது.

## குறிப்பு
* புதியகாற்று’ திரைப்படம் இலங்கையில் 7 திரையரங்குகளில் பெருமளவு விளம்பரம் செய்யப்பட்டு திரையிடப்பட்டது. இப்படம் திரையிடப்பட்ட பொழுது தென்னிந்தியத் திரைப்படங்களைத் திரையிடாமல் நிறுத்தி வைக்கப்பட்டிருந்தன. இதனால் இத்திரைப்படம் ஓரளவு வெற்றி பெற்றது.
* இத்திரைப்படத்தில் கதாநாயகனும், வில்லனும் சிறுவயதில் இருந்தே ஒன்றாகப் பழகி வந்தவர்கள். சிறுவர்கள் பாத்திரங்களில் வி. பி. கணேசனின் மகன்களான மனோ கணேசன், பிரபா கணேசன் ஆகியோர் நடித்தனர்.

## மேற்கோள்கள்

பகுப்பு:இலங்கைத் தமிழ்த் திரைப்படங்கள்
பகுப்பு:1975 தமிழ்த் திரைப்படங்கள்
கமலா சகானி

**கமலா சகானி** *(Kamala Sohonie)* (1912–1998) ஓர் இந்திய உயிர்வேதியியலளர் ஆவார். அறிவியல் புலத்தில் முதன்முதலாக முனைவர் பட்டம் பெற்ற இந்தியப் பெண்மணி இவரே.

## இளமை

கமலா சகானி 1912 இல் பிறந்தார். இவரதந்தையார் நாராயன ராவ் பாகவதர் ஒரு வேதியியலாலர். கமலா பம்பாய் (மும்பை) பல்கலைக்கழகத்தில் இயற்பியலிலும் வேதியியல்லும் இள்வல் பட்டம் பெற்றார். இவர் ஆய்வு உதவிக்காக இந்திய அறிவியல் கழகத்தில் விண்ணப்பித்துள்ளார். ஆனால் இவரது விண்ணப்பம் அன்றைய இயக்குநர் சி. வி. இராமனால் பெண்களுக்கு ஆராய்ச்சி தகுதி இல்லையென ஏற்கப்படவில்லை. பின்னர் ஓராண்டுக்கு இவர் தகுதிகாண் நிலையில் வைக்கும் கட்டுத்தளையோடு அங்கே ஆய்வு செய்ய ஏற்கப்பட்டுள்ளார்.

## வாழ்க்கைப்பணியும் ஆய்வும்

இராமனின் கட்டுத்தளைகளையேற்று 1933 இல் இந்திய அறிவியல் நிறுவனத்தில் பணியேற்றுள்ளார். இவ்ரது வழிகாட்டி சிறீ. சிறீனிவாசய்யா. பேர. இராமன் இவரது தகுதி கண்டு வியந்து மேலும் தொடர்ந்து ஆய்வில் தொடர ஏற்பு அளித்துள்ளார். இவர் உணவுப்பொருள்களில் உள்ள புரதங்களைக் குறித்து ஆய்வு மேற்கொண்டுள்ளார். இது இவருக்கு உயிர்வேதியியல் முதவர் பட்டத்திற்கு வழிவகுத்துள்ளதுnd. பிறகு இவர் முனைவர் டெரிக் இரிச்சுட்டரின் க்கிழ் ஆய்வு செய்ய கேம்பிரிட்ஜ் பல்கலைக்கழகத்தால் அழைக்கப்பட்டுள்ளார். பின்னர் இவர் உயிர்வேதியியலாலர் இராபின் கில்லிடம் ஆய்வு செய்து உயிர்க்கல நொதியான சைட்டொகுரோம் சி யைக் கண்டுபிடித்துள்ளார். இந்த ஆய்வுக்காக கேம்பிரிட்ஜ் பல்கலைக்கழகத்தில் இருந்து இவர் தன் முனைவர் பட்டத்தைப் பெற்றுள்ளார். இவர் ஆய்வு முடிபுகள் சுருக்கமாக 40 பக்கங்கள் அளவில் அமைந்தது.

கமலா 1939 இல் இந்தியாவுக்குத் திரும்பினர். இவர் புது தில்லி சீமாட்டி ஆர்டிஞ்சே மருத்துவக் கல்லூரியில் பேராசிரியராகவும் துறைத்தலைவராகவும் அமர்த்தப்பட்ட்டார். பின்னர், குன்னோர் ஊட்டச் சத்து ஆய்வகத்தில் பணிபுரிந்தார்.  சகானியை 1947 இல் மண்ந்த பிறகு, இவர் பம்பாய்க்கு (மும்பைக்கு) இடம்பெயர்ந்தார். பாமாய் அரசு அறிவியல் நிறுவனத்தில் உயிர்வேதியியல் துறையில் பேராசிரியராகச் சேர்ந்தார. அங்கு இவர் பருப்புகளின் ஊட்டக் கூறுபாடுகள் பற்றிய ஆய்வில் ஈடுபட்டார்.  இவர் குழந்தைகளுக்கன அரிய ஊட்டச் சத்தான நீரா பற்றிய ஆய்வுக்காக குடியரசுத் தலைவர் விருதைப் பெற்றார். இவர் பங்களூரு இந்திய அறிவியல் கழகத்தில் இயக்குராக பணிபுரிந்துள்ளார்.

கமலா சகானி புது தில்லி இந்திய மருத்துவாஅராய்ச்சி மன்றம் நிகழ்த்திய விழாவில் பாராட்டப்பட்டுத் திரும்பியதும் உடல்நல்ம் குலையவே விரைவில் இரப்பெய்தினார்.

## மேற்கோள்கள்

பகுப்பு:1912 பிறப்புகள்
பகுப்பு:1998 இறப்புகள்
பகுப்பு:இந்திய உயிர்வேதியியலாளர்கள்
பகுப்பு:இந்தியப் பெண் அறிவியலாளர்கள்
பகுப்பு:மகாராட்டிரப் பெண் அறிவியலாளர்கள்
பகுப்பு:பெண் வேதியியலாளர்கள்
பகுப்பு:பெண் உயிரியலாளர்கள்
ஓமி கே பாபா

**ஓமி கே பாபா** (*Homi K Bhabha* பிறப்பு 1949) ஆனே எப் ரோத்தன்பெர்க் ஆங்கிலப் பேராசிரியராகவும் அமெரிக்க இலக்கியப் பேராசிரியராகவும் ஆர்வர்டு பல்கலைக் கழகத்தில் மாந்தவியல் நடுவத்தின் இயக்குநராகவும் உள்ளார்.
பின்னைக் குடியேற்றவியல் ஆய்வில் நன்கு அறியப்பட்டவர். இந்திய நடுவணரசு இவருக்கு 2012 இல் பத்ம பூசண் விருது வழங்கிக் கவுரவித்தது.

மும்பையில் பார்சிக் குடும்பத்தில் பிறந்த ஓமி பாபா மும்பை எல்பின்சுடன் கல்லூரியிலும் பின்னர் ஆக்சுபோர்டில் கிறித்தவ சர்ச்சில் கல்லூரியிலும் ஆங்கில இலக்கியம் படித்தார். காலனிய மக்களின் நாகரிகம், பண்பாடு, அடையாளங்கள், தடைகள், சிக்கல்கள் ஆகியன பற்றிய சில நூல்கள் எழுதியுள்ளார்.

ஓமி கே பாபாவின் தூரத்து உறவினர் அணுவியல் அறிஞர் ஓமி பாபா ஆவார்.

## உசாத்துணை

## வெளியிணைப்புகள்

*Faculty webpage ,  ஹார்வர்டு பல்கலைக்கழகம்
*Gewertz, Ken. "Telling tales out of, and in, class" at *Harvard University Gazette*, 31 January 2002
*Culture Machine article on Bhabha 

;நேர்காணல்கள்
*Interview with Kerry Chance  (pdf)
*"Rethinking experience of countries with colonial past", Interview with Jeff Makos. *The University of Chicago Chronicle*, 16 February 1995, Vol. 14, No. 12
*W. J. T. Mitchell, "Translator translated" (interview with cultural theorist Homi Bhabha). *Artforum* v.33, n.7 (March 1995):80-84.
*"Towards a global cultural citizenship" . Interview with Sachidananda Mohanty. *The Hindu*, 3 July 2005.
*"The Third Space" . Interview with Jonathan Rutherford, 1990 (pdf)

பகுப்பு:சமூகவியலாளர்கள்
பகுப்பு:வாழும் மக்கள்
பகுப்பு:பத்ம பூசண் விருது பெற்றவர்கள்
பகுப்பு:1949 பிறப்புகள்
முன்னறிவாக்கம்

**முன்னறிவாக்கம்** (ஆங்கிலம்: Forecasting) என்பது கடந்த மற்றும் நிகழ் கால நிலையைப் பகுப்பாய்வு செய்து எதிர்கால நிலையைக் கணிக்கும் ஒரு முறையாகும். உலகம் எல்லாம் பொதுவாக அனைத்து தொழிலிலும் இந்த முன்னறிவாக்க முறையைப் பயன்படுத்தி எதிர்கால தேவைகளைக் கணக்கெடுக்கும் முறையாக ஏற்றுகொள்ளப்பட்டுள்ளது. இது பெரும்பாலும் புள்ளியியல் முறையினை பயன்படுத்தியே கணிக்கப்படுகிறது.

இக்கட்டு மற்றும் சீரின்மை, முன்னறிவாக்கத்தின் ஒரு முக்கிய அங்கமாகும். பொதுவாக முன்னறிவாக்கத்துடன் அதன் சீரின்மையையும் கூடவே குறிப்பிடுவது வழக்கமான ஒன்றாகும். எப்படியாயினும், முன்னறிவாக்கம் மிகச்சரியானதாக இருக்க பகுப்பாய்விற்கு உட்படுத்தப்படும் தரவுகள் எப்பொழுதும் முறைப்படுத்தப்பட்டதாக இருக்க வேண்டும்.

## சராசரி முறை
இந்த முறையில் கடந்த கால தரவுகள் அனைத்தின் இடைநிலை (mean) மதிப்பையே எல்லா எதிர்கால மதிப்பிற்கு கணிப்பதாகும். இந்த முறையில் கடந்த கால தரவு இருக்கும் எந்த ஒரு விடயத்தையும் முன்னறிவாக்கம் செய்ய இயலும்.

காலத் தொடர்ச்சி குறிப்பீட்டில் :

\hat{y}_{T+h|T} = \bar{y} = ( y_1 + ... + y_T ) / T  

இங்கு y_1, ... , y_T கடந்த கால தரவாகும்.

## மேற்கோள்கள்

பகுப்பு:புள்ளியியல்
தங்கத்தேர் (தொடர்வண்டி)

**தங்கத் தேர்** (Golden Chariot), இந்தியாவின் தென்னக மாநிலங்களில் இயக்கப்படும் ஆடம்பர விரைவு வண்டியாகும். இது கருநாடகம், கோவா, கேரளம், தமிழ்நாடு, புதுச்சேரி ஆகிய மாநிலங்களில் உள்ள சுற்றுலாத் தலங்களின் வழியாக செல்லும். கருநாடகத்தின் ஹம்பியில் உள்ள கல்லால் ஆன தேரின் நினைவாக இந்த வண்டிக்கு இப்பெயர் இடப்பட்டுள்ளது. இந்த வண்டியில் 19 பெட்டிகள் இருக்கும். இந்த வண்டி 2015/2016ஆம் ஆண்டுகளில் அக்டோபர் முதல் மார்ச்சு வரை இயக்கப்படும். ஒவ்வொரு திங்களன்றும் புறப்படும்.

2013ஆம் ஆண்டில், சிறந்த ஆடம்பர வண்டிக்கான விருதுக்கு இந்த வண்டி தேர்வு செய்யப்பட்டது.

## சேரும் இடங்கள்
இந்த வண்டி இரண்டு வழிகளில் இயங்குகிறது.
* பிரைடு ஆப் தி சவுத்:
இந்த வண்டி ஏழு இரவு, 8 பகல் நேரத்துக்கு பயணிக்கும்.இந்த வண்டி முதல் நாளில் பெங்களூரிலும், இரண்டாம் நாளில் மைசூரிலும், மூன்றாம் நாளில் நாகர்ஹொளே தேசியப் பூங்காவிலும், நான்காம் நாளில் ஹாசன், பேளூர், ஹளேபீடு ஆகிய இடங்களிலும், நைதாம் நாளில் ஹம்பியிலும், ஆறாம் நாளில் ஐஹொளே, பட்டடக்கல், பாதமி ஆகிய இடங்களிலும், ஏழாம் நாளில் கோவாவிலும் நிற்கும். எட்டாம் நாளில் பெங்களூருக்கு திரும்பும்.

*ஸ்பிளெண்டர் ஆப் தி சவுத்
இந்த வண்டி ஏழு இரவு, எட்டு பகல் நேரத்துக்கு பயணிக்கும். முதல் நாளில் பெங்களூரிலும், இரண்டாம் நாளில் சென்னையிலும், மூன்றாம் நாளில் புதுச்சேரியிலும், நான்காம் நாளில் தஞ்சாவூரிலும், ஐந்தாம் நாளில் மதுரையிலும், ஆறாம் நாளில் திருவனந்தபுரத்திலும், ஏழாம் நாளில் ஆலப்புழா, கொச்சி ஆகிய இடங்களிலும் நிற்கும். எட்டாம் நாளில் பெங்களூருக்கு திரும்பும்.

## மேலும் பார்க்கவும்
* பேலஸ் ஆன் வீல்ஸ்
* மகாராஜா விரைவுத் தொடருந்து  
* டெக்கான் ஒடிசி

## சான்றுகள்

## இணைப்புகள்
*  தங்கத்தேர் தொடர்வண்டியைப் பற்றி
பகுப்பு:இந்தியச் சுற்றுலாத் தொடருந்துகள்
பகுப்பு:கோவாவில் சுற்றுலாத்துறை
பகுப்பு:இந்தியத் தொடருந்து சேவைகள்
பகுப்பு:கர்நாடகத்தில் சுற்றுலாத் துறை
அரசு சட்டக் கல்லூரி, கோழிக்கோடு

**அரசு சட்டக் கல்லூரி, கோழிக்கோடு** ( സർക്കാർ നിയമ കലാലയം, കോഴിക്കോട്; Government Law College, Kozhikode) இந்தியாவில் கோழிக்கோட்டின் எல்லைப்புறத்தில் அமைந்துள்ளது. இது கேரள அரசிற்கு சொந்தமானதும், கோழிக்கோடு பல்கலைக்கழகத்துடன் இணைக்கப்பட்டதும் ஆகும். கேரளத்தின் வடக்கு மலபாரின் தேவைக்காக இக்கல்லூரி அமையப் பெற்றுள்ளது. மாநில அளவிலான நுழைவுத்தேர்வின் வாயிலாக மாணவர்கள் சேர்க்கை நடத்தப்படுகிறது. இந்தக் கல்லூரி சட்டங்களில் இளையர் (LL.B) மற்றும் சட்டங்களில் நிறைஞர் (LL.M) பாடத் திட்டக் கல்வியை வழங்குகிறது.

### தொடக்கம்
இரண்டு நூற்றாண்டு பழைமையான நீதிமன்ற வளாகத்தைக் கொண்டது கோழிக்கோடு மாநகரம். 1970-ல் கேரள அரசு மாநிலத்தின் மூன்றாவது சட்டக் கல்லூரியை இந்த மாநகரில் தொடங்கியது. இதுவே கேரள மாநிலத்தின் வடக்கு பகுதியில் நிறுவப்பட்ட முதல் சட்டக் கல்லூரி ஆகும். இந்தக் கல்லூரி மாநகரின் மையப்பகுதியில் அமைந்துள்ள அரசு பயிற்சிக் கல்லூரி கட்டிடத்தில் தொடங்கப்பட்டது. பேராசிரியர் எம். கிருஷ்ணன் நாயர் முதல் முதல்வரும், பேராசிரியர் இராமகிருஷ்ணன் முதல் விரிவுரையாளரும் ஆவர். முதல் பாடத்திட்டமாக சட்டங்களின் இளையர் (LL.B) தொடங்கப்பட்டு 1973 ஆம் ஆண்டு முதல் பட்டதாரிகள் வெளியே வந்தனர். 1976-ல் வரிச் சட்டத்தை சிறப்புப் பாடமாகக் கொண்ட சட்டங்களின் நிறைஞர் (LL.M) பாடத்திட்டம் தொடங்கப்பட்டது.

### தற்போது
1982-ல் கல்லூரி அதன் சொந்த வளாகத்திற்கு மாற்றப்பட்டது. புதிய வளாகத்தில் ஒரு அகாதமிக் கட்டிடம், ஆராய்ச்சி கட்டிடம் மற்றும் இருபாலருக்குமான தனித்தனி விடுதிகளும் உள்ளன. 1984-ல் ஐந்தாண்டு சட்டங்களில் இளையர் (5 ஆண்டு LL.B) படிப்பு தொடங்கப்பட்டது. தற்போது கல்லூரியில் ஐந்தாண்டு மற்றும் மூன்றாண்டு இளையர் படிப்பும் இரண்டாண்டு முதியர் படிப்பும் உள்ளன.

## மேற்கோள்கள்

## வெளியிணைப்புகள்

*Information on courses and intake of students 
*கல்லூரி விவரங்கள்

பகுப்பு:கேரள சட்டக் கல்லூரிகள்
பகுப்பு:கோழிக்கோடு மாவட்டம்
கொடியாங்

**கொடியாங்** (*Kodiang*) மலேசியா, கெடா மாநிலத்தின் குபாங் பாசு மாவட்டத்தில் உள்ள ஒரு சிறு நகரம். இந்த நகரம் பெர்லிஸ் மாநிலத்தின் தலைநகரமான ஆராவ் நகருக்கு மிக அருகாமையில் 5 கி.மீ. தொலைவில் உள்ளது. அந்த வகையில் கெடா, பெர்லிஸ் மாநிலங்களின் எல்லையோர நகரமாகவும் விளங்குகின்றது.

மலேசியாவில் மிகப் பழைமை வாய்ந்த வரலாற்றுப் படிவங்களைக் கொண்ட நகரங்களில் கொடியாங் நகரமும் ஒன்றாகும். பூஜாங் பள்ளத்தாக்கை ஆய்வு செய்த வரலாற்று அறிஞர்கள் கொடியாங் நகரிலும் மிகப் பழமையான மண்பாத்திரங்களை அகன்று எடுத்துள்ளனர். 

டாக்டர் வான் ஸ்டேயின் காலன்பெல்ஸ் *(Dr van Stein Callenfels),* பி.எஸ்.ஆர். வில்லியம்ஸ் ஹண்ட் *(P.S.R. Williams-Hunt),*  பி.ஏ.வி. பீகோக் *(B.A.V. Peacock),* லியோங் சாவ் ஹெங் *(Leong Sau Heng),* போன்ற வரலாற்று அறிஞர்கள் மலாயாவில் தொல்பொருள் ஆய்வுகள் செய்தவர்கள் ஆகும்.

## வரலாறு
கொடியாங் எனும் பெயர் தாய்லாந்து மொழியில் இருந்து வந்து இருக்கலாம் என்று நம்பப் படுகிறது. தாய்லாந்து மொழியில் *’கொ’* என்றால் தீவு அல்லது காட்டுப்புதர். *‘டியாங்’* என்றால் சிவப்பு நிறம். கொ டியாங் எனும் இரு சொற்களையும் இணைக்கும் போது கொடியாங் எனும் தனிச்சொல் உருவாகிறது. *சிவப்பு நிறத் தீவு* அல்லது *சிவப்பு நிறக் காட்டுப்புதர்* என்றும் பொருள் கொள்கிறது.

கொடியாங் சிறுநகரத்தின் பழைய பெயர் கம்போங் கொடியாங் லாமா *(Kampung Kodiang Lama).* மலாய் மொழியில் *பழைய கொடியாங் லாமா* என்று பொருள்படும். ஜித்ராவில் இருந்து கொடியாங் சிறுநகரத்திற்கு வரும் வழியில் சிம்பாங் அம்பாட் எனும் இடத்தில் தான் இந்தக் கொடியாங் லாமா இருக்கிறது. அந்த இடத்திற்கு புக்கிட் கெப்லு என்றும் மற்றொரு பெயரும் உண்டு. இங்குதான் மலேசியப் புகழ் கெர்பாவ் குகையும் *(Gua Kerbau)* உள்ளது.

### கெர்பாவ் குகை

கொடியாங் லாமாவில் மலாய்க்காரர்கள் மிகுதியாக வாழ்கின்றனர். பெரும்பாலோர் நெல் சாகுபடி, ரப்பர் மரம் சீவுதல், காய்கறிகள் பயிரிடுதல் போன்ற விவசாயத் தொழில்களில் ஈடுபட்டுள்ளனர். சீனர்கள் சிறு வியாபாரத் தொழில்களில் ஈடுபட்டுள்ளனர். இந்தியர்களை மிக அரிதாகக் காண முடியும். இங்கு நிறைய நெல் வயல்கள் உள்ளன. அதே சமயத்தில் ஆங்காங்கே சிறிய பெரிய சுண்ணாம்புக் குகைக் குன்றுகளும் உள்ளன. இந்தக் குன்றுகள் 300 லிருந்து 500 மில்லியன் ஆண்டுகள் பழைமை வாய்ந்தவையாகும்.

கெர்பாவ் எனும் எருமைக் குகை *(Gua Kerbau)* பல வரலாற்றுப் படிவங்களைக் கொண்டுள்ளது. இங்குள்ள சுண்ணாம்புக் குகைக் குன்றுகளில் இன்னும் சில குகைகளும் உள்ளன. கோங் குகை *(Gua Gong),* மீன் குகை *(Gua Ikan),* இருண்ட குகை *(Gua Gelap),* மணல் குகை *(Gua Pasir),* மணப் படுக்கை குகை *(Gua Pelamin),* வெளவால்கள் குகை *(Gua Kelawar)* என பலக் குகைகள் உள்ளன. ஆதிகால மனிதர்கள் இந்தக் குகைகளில் வாழ்ந்ததற்கான சான்றுகள் கிடைத்துள்ளன.

## படத் தொகுப்பு

Image:Gua Kerbau Kodiang Kedah5(1).jpg|கெர்பாவ் குகை
Image:Gua Kerbau Kodiang Kedah2(1).jpg|கெர்பாவ் குகை மற்றொரு தோற்றம்


## மேற்கோள்

பகுப்பு:மலேசிய நகரங்கள்
பகுப்பு:கெடா
பகுப்பு:கெடா நகரங்கள்‎
அப்துல் கலாம் இலட்சிய இந்தியா கட்சி

**அப்துல் கலாம் இலட்சிய இந்தியா கட்சி** (*Abdul Kalam Vision India Party*) 2016ஆம் ஆண்டு புதிதாக தொடங்கப்பட்ட ஒரு அரசியல் கட்சி ஆகும். இக்கட்சியைத் தொடங்கியவர் அப்துல் கலாமின் முன்னாள் அறிவியல் ஆலோசகர் பொன்ராச் ஆவார். 28 பிப்ரவரி 2016 அன்று புதிய கட்சியின் பெயர் மற்றும் கொடியின் அறிமுக விழா இராமநாதபுரம் பேக்கரும்பு பகுதியில் அமைக்கப்பட்டுள்ள அப்துல்கலாம் சமாதி வளாகத்தில் நடைபெற்றது.

## மேற்கோள்கள்

## வெளியிணைப்புகள்
* அலுவல்முறை இணையதளம் 

பகுப்பு:இந்திய அரசியல் கட்சிகள்
பாலன்பூர் வட்டம்

**பாலன்பூர் வட்டம்**, இந்திய மாநிலமான குஜராத்தின் பனாஸ்காண்டா மாவட்டத்தில் உள்ள நிருவாகப் பகுதியாகும். இந்த வட்டத்தில் பாலன்பூர் நகரம் உள்ளது. இந்த வட்டத்துக்குள் 117 ஊர்கள் இடம்பெற்றுள்ளன.

## அரசியல்
தனேரா, வட்காம், பாலன்பூர் ஆகிய சட்டமன்றத் தொகுதிகளில் இந்த வட்டத்தில் உள்ள ஊர்கள்  அடங்குகின்றன. பனாஸ்காண்டா, பத்தான் ஆகிய மக்களவைத் தொகுதிகளிலும் உள்ளது.

## ஊர்கள்
இந்த வட்டத்தில் உள்ள ஊர்கள் கீழே பட்டியலிடப்பட்டுள்ளன.

*ஆகேடி
*ஆகேசண்
*அலீகட்
*ஆம்பலீயாள்
*ஆம்பேதா
*அங்கோலா
*ஆந்த்ரோலீ
*அஸ்மாபுரா கோளா
*அஸ்மாபுரா கர்ஜோடா
*பாதர்கட்
*பாதர்புரா புதேடீ
*பாதர்புரா காளுசணா
*பாதர்புரா பாரபடா
*பாகள் ஜகாணா
*பாகள் பீபளீ
*படாமல் மோடீ
*படாமல் நானீ
*பாடவாடீ
*பாவீசாணா
*புதேடீ
*சடோதர்
*சண்டீசர்
*சேகலா
*சித்ராசணி
*தலவாடா
*தேலவாடா
*தாணதா
*தனீயாணா
*டேலாணா
*ஏஸ்பீபுரா
*பதேபுர்
*கட்
*காதலவாடா
*கடாமண்
*கோகுளபுரா
*கோட்
*கோளா
*கோபாலபுரா
*ஹசன்பூர்
*ஹாதீதரா
*ஹேபதபுர
*ஹோடா
*ஜடீயால்
*ஜகாணா
*ஜசலேணீ
*ஜசபுரீயா
*ஜோராபுரா பாகர்
*ஜுவோல்
*கமால்பூர்
*காணோதர்
*கர்ஜோடா
*கரோடீயா
*கசா
*கேமாணா
*கோடலா
*கோடடா பாகர்
*கோடடா சாந்தகட்
*கும்பலமேர்
*கும்பாசண்
*கும்பர்
*குஸ்கல்
*லாலாவாடா
*லட்சுமணபுரா
*லுணவா
*மடாணா டாங்கீயா
*மடாணா கட்
*மாலண்
*மலாணா
*மாலபுரீயா
*மாணகா
*மானபுர் கரஜோடா
*மேர்வாடா மஹாஜன்
*மேர்வாடா ரதன்பூர்
*மோரீயா
*மேதா
*நளாசர்
*பாகணவா
*பாலன்பூர்
*பாரபடா
*படோசண்
*பேடாகரா
*பீபளீ
*பீரோஜ்புரா
*ராஜ்பூர்
*ராமபுரா
*ராணாவாஸ்
*ரதன்பூர்
*ரூபபுரா
*சதர்பூர்
*சாக்ரோசணா
*சலேம்புரா
*சல்லா
*ஸாம்பரடா
*சாமடீ மோடாவாஸ்
*சாமடீ நாடாணீவாஸ்
*சாமடீ ராணாஜீவாஸ்
*சாங்கலா
*சாங்கரா
*சரீபாடா
*சாசம்
*சேதராசண்
*சேமோத்ரா
*சோன்கட்
*சுண்டா
*சூரஜ்பூர்
*டாக்கர்வாடா
*தாலேபுரா
*டோகரீயா
*உகரடா
*வாதணா
*வகதா
*வரவாடீயா
*வாசண்
*வாசணீ
*வாசடா பதேபூர்
*வாசடா முஜபூர்
*வாசணா ஜகாணா
*வேடஞ்சா
*வீர்பூர்

## சான்றுகள்

பகுப்பு:குஜராத்தின் வட்டங்கள்
மப்பூசா

**மப்பூசா** என்னும் நகரம், இந்திய மாநிலமான கோவாவின் வடக்கு கோவா மாவட்டத்தில் உள்ளது. இது பர்தேஸ் வட்டத்துக்கு உட்பட்டது. இங்கிருந்து வடக்கு நோக்கில் 13 கி.மீ தொலைவில் சென்றால் பானஜியை சென்றடையலாம். இது பதினேழாம் தேசிய நெடுஞ்சாலையை ஒட்டி அமைந்துள்ளது.

## அரசியல்
இந்த நகரத்தின் பெரும்பகுதி மப்பூசா சட்டமன்றத் தொகுதியிலும், நான்காவது வார்டு அல்டோனா சட்டமன்றத் தொகுதியிலும் சேர்க்கப்பட்டுள்ளன. இந்த நகரம் வடக்கு கோவா மக்களவைத் தொகுதிக்கு உட்பட்டது.

## சான்றுகள்

## வெளி இணைப்புகள்

* Goa: A compete Guide

பகுப்பு:வடக்கு கோவா மாவட்டம்
பகுப்பு:கோவா மாநிலத்திலுள்ள ஊர்களும் நகரங்களும்
பத்ராதேவி

பத்ராதேவி என்னும் நகரம், இந்திய மாநிலமான கோவாவின் வடக்கு கோவா மாவட்டத்தில் உள்ளது. இந்த நகரம் பெர்னேம் வட்டத்துக்கு உட்பட்டது. இது கோவாவின் மகாராஷ்டிர எல்லையை ஒட்டி அமைந்துள்ளது.

## அரசியல்
இந்த நகரம் வடக்கு கோவா மக்களவைத் தொகுதிக்கு உட்பட்டது.

## சான்றுகள்
 

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:கோவா புவியியல் தொடர்பான குறுங்கட்டுரைகள்
அய்யனேரி

**அய்யனேரி** என்ற ஏரி வடலூர் நகராட்சிக்கு உட்பட்ட சேராகுப்பம் கிராம எல்லைக்கு உட்பட்டது. தெற்கு வடக்காக பிறைவடிவில் ஏரி வெட்டப்பட்டள்ளது. கடலூர் சேலம் ரயில் பாதைக்கு தென்புறத்தில் அதாவது சேராகுப்பம் கிராமத்துக்கு தென்மேற்கில் அமைந்துள்ளது. நாடு விடுதலை அடைந்தபின் கடலூர் சேலம்நெடுஞ்சாலை அமைக்கும் போது இந்த ஏரி குறுக்கிட்டது. அதனால் ஏரிக்கு பாதிப்பு ஏற்படாமல் ஏரியின் நடுவழியாக சாலையை அமைத்துவிட்டனர். அம்புடன் கூடிய வில்போன்ற அமைப்பில் இந்த ஏரி அமைந்துள்ளது. சாலையின்
குறுக்கே சிமெண்ட் குழாய்களை வைத்துள்ளதால் சாலையால் துண்டிக்கப்பட்ட ஏரியின் நீர் இருபுறமும் தொடர்பில் இருக்கிறது.

## வரலாறு
13 ஆம் நூற்றாண்டில் கிபி 1243 முதல் கிபி 1279 வரை சேந்தமங்கலத்தைத் தலைநகராக கொண்டு புதுச்சேரி, கடலூர் மாவட்ட பகுதிகளை ஆட்சி புரிந்த பிற்கால பல்லவ மன்னனான இரண்டாம் கோப்பெருஞ்சிங்கன் என்ற மன்னனால் வெட்டப்பட்டது. மன்னனின் சிறப்பு பெயர் அயன்பெருமாள். அவருடைய சிறப்பு பெயரிலுள்ள அயன் பெயரால் இந்த ஏரி அழைக்கப்பட்டு வந்தது. பின்னர் அது மருவி அய்யனேரி என வழங்கப்பட்டு வருகிறது, இம்மன்னனே பெருமாள்  ஏரியையும் வெட்டினான் என்று வரலாறு கூறுகின்றது.

## பரப்பு
இந்த ஏரி ஏறக்குறைய 55 ஏக்கர் பரப்பளவு கொண்டது. 200 ஏக்கர்  நிலம் பாசன வசதி பெறுகிறது. 40 ஆண்டுகளுக்கு மேலாக தூர் வாரப்படாமல் இருப்பதால் ஏரியின் கொள்ளளவில் மூன்றில் இரண்டு பங்கு தூர்ந்து விட்டது. இந்த ஏரி அமைந்துள்ள இடம் மேற்கு கிழக்காக
சரிந்துள்ளதால் கோட்டக்கரை, காட்டுகொல்லை போன்ற இடங்களில் பெய்யும் மழையால் இந்த ஏரி நிரம்புகிறது.

## பயன்பாடு
இந்த ஏரி 200 ஏக்கர் நிலத்துக்கு பாசன வசதி அளிக்கிறது. நெல பயிரிடப்பட்டு வருகிறது. நிலத்தடி நீருக்கு இந்த ஏரி ஆதாரமாக உள்ளது. ஒரு போகம் நெல் மட்டுமே பயிரிட தேவையான நீர் இங்கு கிடைக்கும். தற்பொழுது நெய்வேலி நிலக்கரி சுரங்கத்திலிருந்து வெளியேற்றப்படும் நீர்
இந்த ஏரிக்கு வருவதால் மூன்று போகமும் நெல் பயிரிடப்படுகிறது. இந்த ஏரியில் மீன் வளர்க்க பொதுப்பணி துறையினாரால் ஏலம் விடப்பட்டு
மீன் வளர்க்கப்படுகிறது.

பகுப்பு:கடலூர் மாவட்ட ஏரிகள்
வாஸ்கோட காமா, கோவா

**வாஸ்கோட காமா** என்னும் நகரம், இந்திய மாநிலமான கோவாவின் தெற்கு கோவா மாவட்டத்தில் உள்ளது. போர்த்துகல் நாட்டில் இருந்து வந்த நாடுகாண் பயணியான வாஸ்கோ ட காமா என்பவரின் நினைவாக இந்த நகரத்துக்கு இப்பெயர் சூட்டப்பட்டது. இந்த நகரம் மர்மகோவா வட்டத்துக்கு உட்பட்டது.

## போக்குவரத்து
* இரயில் வழி/தொடர்வண்டி : வாஸ்கோட காமா தொடருந்து நிலையம்
* வான்வழி: கோவா சர்வதேச விமான நிலையம்

## அரசியல்
இந்த நகரம் வாஸ்கோ சட்டமன்றத் தொகுதிக்கும், தெற்கு கோவா மக்களவைத் தொகுதிக்கும் உட்பட்டது.

## படங்கள்

File:Vasco 1.jpg|பேருந்து நிறுத்தம்
Image:Vasco's Vendor.jpg|வாஸ்கோ சந்தை
Image:Vasco's Fish and Produce Market 2.jpg|மீன் சந்தை
Image:Bat's Island seen from Biana Beach2.jpg|பாட் தீவு


## சான்றுகள்

## இணைப்புகள்
* 

பகுப்பு:தெற்கு கோவா மாவட்டம்
பகுப்பு:கோவா மாநிலத்திலுள்ள ஊர்களும் நகரங்களும்
குமரிமுத்து

**குமரிமுத்து** (*Kumarimuthu*; 20 திசம்பர் 1940 –  28 பிப்ரவரி 2016) தமிழ்த் திரைப்பட நடிகர் ஆவார். இவர் தனது 30 ஆண்டுகால திரையுலக வாழ்க்கையில் தமிழ், தெலுங்கு, மலையாளம், கன்னடம் உள்ளிட்ட மொழிகளில் ஏறத்தாழ 1000 திரைப்படங்களில் நடித்தவர்.. பெரும்பாலான திரைப்படங்களில் நகைச்சுவை வேடங்களில் தனது நடிப்பினை வெளிப்படுத்தினார்.
## ஆரம்ப கால வாழ்க்கை
இவர் கன்னியாகுமாரி மாவட்டத்தில் காட்டுப்புதூரில் தமிழ் கிறித்துவக் குடும்பத்தில் பிறந்தவர்.

## தொழில்
குமரிமுத்து தனது தொழில் வாழ்க்கையில் மூன்று தலைமுறையாக 728 படங்களில் நடித்தார். இவர் வழக்கமாக நகைச்சுவை வேடங்களில் நடித்து வர்த்தக முத்திரை சிரிப்பால் அறியப்பட்டார். இவர் திராவிட முன்னேற்ற கழகம் (திமுக) அரசியல் கட்சியின் உறுப்பினராக இருந்தார்.

குமரிமுத்து நடிகர் சங்கத்தின் உறுப்பினராகவும் இருந்தார். நில குத்தகை மற்றும் கட்டடம் இடிப்பு பிரச்சனை கேள்விக்குட்படுத்திய பிறகு, சங்கத்தை பற்றி எதிர்மறையாக பேசிய குற்றச்சாட்டின் பேரில் நடிகர் சங்கத்தில் இருந்து நீக்கப்பட்டு சர்ச்சையில் சிக்கினார்.

## மறைவு
நடிகர் குமரிமுத்து உடல்நலக் குறைவு காரணமாக 2016 பிப்ரவரி 29 அன்று தனது 75ஆவது வயதில் சென்னையில் காலமானார்.

## மேற்கோள்கள்

பகுப்பு:2016 இறப்புகள்
பகுப்பு:தமிழ் நகைச்சுவை நடிகர்கள்
பகுப்பு:கலைமாமணி விருது பெற்றவர்கள்
பகுப்பு:1940 பிறப்புகள்
பகுப்பு:ஊர்ப் பெயரால் அறியப்படும் மக்கள்
அமாணா

**அமாணா** அல்லது **மலேசிய தேசிய நம்பிக்கை கட்சி** (ஆங்கிலம்: *National Trust Party* (**AMANAH**); மலாய்: *Parti Amanah Negara*; சீனம்: 國家誠信黨) என்பது மலேசியாவில் உள்ள ஓர் அரசியல் கட்சியாகும். இந்தக் கட்சியின் தலைவராக முகமது சாபு இருக்கிறார்.

அரசியல் அடிப்படையில் இசுலாத்தின் சீர்திருத்தவாதத்தை ஆதரிக்கிறது. ஒரு காலக்கட்டத்தில் அப்போதைய ஆளும் பாரிசான் நேசனல் கூட்டணியை எதிர்க்கும் ஆற்றல் கொண்ட கட்சியாக அமாணா கட்சி விளங்கியது.

2015-ஆம் ஆண்டில் இந்தக் கட்சியும், ஜனநாயக செயல் கட்சியும், மக்கள் நீதிக் கட்சியும் ஒன்றிணைந்து, பாக்காத்தான் அரப்பான் கூட்டணியை உருவாக்கின.

## பொது

சூன் 2015 மலேசிய இசுலாமிய கட்சியின் தேர்தலில், அக்கட்சியின் முற்போக்கு இசுலாமியத் தலைவர்கள் சிலர் தோல்வியுற்றனர். அவர்களின் அப்போதைய  குழுவான கெராக்கான் அராப்பான் பாரு *(Gerakan Harapan Baru)* எனும் குழுவிடம் அமாணா கட்சி, ஆகஸ்டு 2015-இல் ஒப்படைக்கப்பட்டது. அதற்கு முன்னர் அமாணா கட்சி **மலேசிய தொழிலாளர் கட்சி** *(Malaysia Workers' Party)* என அறியப்பட்டது.

பாஸ் கட்சியின் முந்தைய முற்போக்கு இசுலாமியத் தலைவர்களின் குழு, பின்னர் 16 செப்டம்பர் 2015-இல், மலேசிய தொழிலாளர் கட்சியை ஓர் இசுலாமிய சீர்திருத்தவாதக் கட்சியாக மறுவரையறை செய்தது. அமாணா கட்சி, மலேசிய மக்களவையில் தற்போது  எட்டு உறுப்பினர்களைக் கொண்டுள்ளது. அத்துடன் ஆளும் பாக்காத்தான் அரப்பான் கூட்டணியின் நான்கு கூறு கட்சிகளில் அமாணா கட்சியும் ஒரு க்ட்சியாகச் செயல்படுகிறது..

## மேலும் காண்க
* பாக்காத்தான் அரப்பான்
* மலேசிய அரசியல் கட்சிகள்
* பாரிசான் நேசனல்
* மலேசியத் தேர்தல்கள்
* மலேசியாவின் அரசியல்

## மேற்கோள்கள்

## வெளி இணைப்புகள்
* 
* 
* 

பகுப்பு:மலேசிய அரசியல் கட்சிகள்
பகுப்பு:1978இல் நிறுவப்பட்ட அரசியல் கட்சிகள்
செல்யூக் அரசமரபு

**செல்யூக் அரசமரபு** (*Seljuq dynasty*) துருக்கிய சுன்னி இசுலாம் அரசமரபாகும். இடைக்காலத்தில் மேற்கு, நடு ஆசியாக்களில் இம்மரபினர் பெர்சியப் பண்பாட்டை உள்வாங்கியதுடன் துருக்கிய-பெர்சிய மரபிற்கு பங்களித்துள்ளனர்.  செல்யூக்குகள்  செல்யூக் பேரரசை நிறுவியதுடன் ரூம் சுலுதானகத்தையும் நிறுவினர்; அவர்களது ஆட்சியின் உச்சகாலத்தில் ஆட்சிப்பரப்பு அனத்தோலியா முதல் ஈரான் ஊடாக பரவியிருந்தது.  முதலாம் சிலுவைப் போரில் இவர்களே தாக்கப்பட்டனர்.

## மேற்சான்றுகள்

## மேலும் அறிய
*
*Peacock, A.C.S., *Early Seljuq History: A New Interpretation*; New York, NY; Routledge; 2010
*

பகுப்பு:சிலுவைப் போர்கள்
பகுப்பு:இசுலாமியப் பேரரசுகள்
தமிழ்த் திரைப்படங்களின் பட்டியல், 2016

## அதிக வசூலானவை

### மலேசியா
அதிகமாக மலேசியாவில் வசூலாகிய முதல் 10 தமிழ்த் திரைப்படங்கள் இங்கு கீழே குறிப்பிடப்பட்டுள்ளது.

## ''பின்புலம் நிறம்  ஆக இருப்பது தற்போது திரையில் ஓடிக்கொண்டிருக்கும் திரைப்படம் ஆகும்.''

## அறிவித்த வெளியீடுகள்
### சனவரி - சூன்

## அறிவிக்காத வெளியீடுகள்

## மேற்கோள்கள்

பகுப்பு:தமிழ்த் திரைப்படங்களின் பட்டியல்கள்
வெள்ளீயம்(IV) சல்பைடு

**வெள்ளீயம்(IV) சல்பைடு** *(Tin(IV) sulfide)* என்பது SnS2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் காட்மியம் அயோடைடின் நோக்குருவில் படிகமாகிறது.  ஆறு சல்பைடு மையங்களால் வரையறுக்கப்பட்டுள்ள "எண்முகத் துளைகளில் வெள்ளீயம்(IV) அயனிகள் 'அமைந்துள்ளன. இயற்கையில் இவ்வமைப்பு அரியவகை கனிமமான பெர்ண்டைட்டில் காணப்படுகிறது. 2.2 எலக்ட்ரான் வோல்ட் ஆற்றல் இடைவெளி கொண்ட குறைகடத்திப் பொருளாக  இச்சேர்மம் பயன்படுத்தப்படுகிறது.

## வினைகள்
வெள்ளீயம்(IV) இனத்தைச் சார்ந்த கரைசல்களுடன் H2S சேர்க்கும் பொழுது இச்சேர்மம் பழுப்புநிற திண்மமாக வீழ்படிவாகிறது. காரகாடித்தன்மைச் சுட்டெண் (pH) குறைவாக உள்ளபோது இவ்வினை தலைகீழாகிறது. படிகவடிவ வெள்ளீயம்(IV) சல்பைடு வெண்கலத்தின் நிறத்தில் இருப்பதால் அழகுக்காக மேற்பூச்சாகப் பூசப்படுகிறது. இப்பயன்பாட்டால் இதை தரைவிரிப்புத் தங்கம் என்கிறார்கள். 

வெள்ளீயம்(IV) சல்பைடு சல்பைடு உப்புகளுடன் வினைபுரிந்து வரிசையாக  [SnS2]m[S]2n−n  என்ற மூலக்கூற்று வாய்ப்பாடு கொண்ட கந்தக வெள்ளீயனேட்டுகளைத் தருகிறது. பல்படியகற்றல் வினையின் எளிய சமன்பாடு இங்கே தரப்படுகிறது.

:SnS2 + S2− → 1/x[SnS2−3]x

## மேற்கோள்கள்

பகுப்பு:வெள்ளீய(IV) சேர்மங்கள்
பகுப்பு:சல்பைடுகள்
மகிழ்மதி

**மகிழ்மதி** அல்லது **மகிஷ்மதி** (Mahishmati)  இராமாயணம், மகாபாரதம் காவியங்கள் மற்றும் சமஸ்கிருத இலக்கியங்கள் கூறும் மத்திய இந்தியாவில் தற்கால மத்தியப் பிரதேசத்தில் இருந்த அவந்தி நாட்டின் பண்டைய நகரம் ஆகும். அனுப நாட்டின் தலைநகராக மகிழ்மதி நகரம் இருந்ததாகக் கருதப்படுகிறது. இந்நகரத்தின் தற்காலப் பெயர் மஹேஷ்வர் நகரம் ஆகும்.

பலர் மகிழ்மதி நகரம் தற்கால மத்தியப் பிரதேச மாநிலத்தில் பாயும் நர்மதா ஆற்றின் கரையில் அமைந்திருந்ததாக கருதுகிறார்கள். 

## இருந்ததாக கருதப்படும் பகுதிகள்
மத்திய இந்தியாவில் மகிழ்மதி நகரம் இருந்ததாக கருதப்படும் பகுதிகள்;

## இராமாயணத்தில்
பரசுராமரால் கொல்லப்பட்ட சந்திர வம்சத்தின் யது குல மன்னர் கார்த்தவீரிய அருச்சுனன் ஆண்ட ஹேஹேய நாட்டின் தலைநகராக மகிழ்மதி இருந்ததாக மகாபாரத காவியம் (13:52) குறிப்பிடுகிறது.
 இராமாயண காவியத்தில் அரக்கர்களின் தலைவனான இராவணனின் ஆளுகைக்குட்பட்ட மத்திய இந்தியாவின் விந்திய மலைப் பகுதியின் தெற்கே உள்ள பஞ்சவடி, தண்டகாரண்யம் போன்ற பகுதிகளை ஆண்ட கர தூஷணாதிகளின் தலைநகராகவும் மகிழ்மதி இருந்தது என கூறுகிறது.

## மகாபாரதத்தில்
குருச்சேத்திரப் போரில் மகிழ்மதி நாட்டு மன்னர் (2:30)  நீலன் கௌரவர் சார்பாக பாண்டவர்களுக்கு எதிராகப் போரிட்டு சகாதேவனால் மாண்டவர் என மகாபாரதம் (5:19,167) கூறுகிறது.

மௌரியப் பேரரசுக்கும் அதற்குப் பின்பும் வட இந்தியாவிற்கும் தென்னிந்தியாவிற்கும் இடையே மகிழ்மதி, வணிகர்களின் சந்திப்பு  நகரமாக விளங்கியது.

## வரலாற்றில்
காலச்சூரி பேரரசு காலத்தில் மகிழ்மதி நகரம் காலச்சூரி நாட்டின் தலைநகராக விளங்கியது. 
ஆதிசங்கரர் மகிழ்மதி நகரத்தில் வாழ்ந்த குமரிலபட்டரின் சீடரான மந்தன மிஸ்ரரை வாதப் போரில் வென்று சுரேஷ்வரர் எனப் பெயரிட்டு, தனது சீடராக்கிக் கொண்டார்.

## திரைப்படத்தில்
பாகுபலி திரைப்படத்தில் காண்பிக்கப்படும் ஒரு நாட்டின் பெயருக்கு **மகிழ்மதி** என வைத்துள்ளனர்.

## மேற்கோள்கள்

## வெளி இணைப்புகள்
*Coins of the Kalachuris of Mahismati

பகுப்பு:பண்டைய நகரங்கள்
பகுப்பு:மத்தியப் பிரதேச வரலாறு
பகுப்பு:பண்டைய இந்திய நகரங்கள்
பள்ளூர் பரசுராமேசுவரர் கோயில்

**பள்ளூர் பரசுராமேசுவரர் கோயில்** (பரசுராமேச்சரம்) என்று அறியப்படும் இக்கோயில், காஞ்சிபுரம் அருகிலுள்ள பள்ளூர் சிவன் கோயிலாகும். கச்சியப்ப சிவாச்சாரியார், தான் இயற்றிய காஞ்சி புராணத்தில் இவ்வாலயம், 1500 ஆண்டுகள் தொன்மையானது என்று குறிப்பிட்டுள்ள இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்:     பரசுராமேசுவரர்
* இறைவியார்: ரேனுகா, ஸ்ரீபெருங்கருணைநாயகி
* தல விருட்சம்:
* தீர்த்தம்:       
* வழிபட்டோர்: பரசுராமர்.
* பிற சன்னதிகள்: பாலமுருகன், நர்த்தன கணபதி, மகாவிஷ்ணு, பிரம்மா, துர்க்கை (அருகிலுள்ள கோவில்கள்-ஸ்ரீகுகையீச்வரர், ஸ்ரீஅரசாலையம்மன்-வராஹி, ஏழு கன்னிகைகள்)

## தல வரலாறு
பரசுராமர் இவ்விறைவனை வழிபட்டு, தாம் எண்ணிவாறு அரசர்களை அழித்து, அக்குருதியினாலேயே தன் தந்தைக்கு தர்ப்பணம் செய்தார் என்பது தல வரலாறாகும்.

## அமைவிடம்
தமிழ்நாட்டிலுள்ள வேலூர் மாவட்டம் காஞ்சிபுரம் மாவட்டத்தின் வடக்கு எல்லை  பகுதியில், காஞ்சிபுரத்திலிருந்து அரக்கோணம் செல்லும் சாலையில் உள்ள திருமால்பூரையடுத்துள்ள பள்ளூர் என்னும் கிராமத்தில் இக்கோயில் அமைந்துள்ளது. தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடக்கே சுமார் 15 கிலோமீட்டர் தொலைவில் இக்கோயில் தாபிக்கப்பட்டுள்ளது.

## மேற்கோள்கள்

## வெளி இணைப்புகள்
* அரக்கோணம் கோயில்களின் சாலைகள் வரைபடம்.
*  பரசுராமேசுவரர் திருக்கோவில் கோயில் படிமம் (1).
* பரசுராமேசுவரர் திருக்கோவில் கோயில் படிமம் (2).
* தினமணி வேண்டும் வரம் தரும் பள்ளூர் பரசுராம ஈஸ்வரர்!

பகுப்பு:வேலூர் மாவட்டத்திலுள்ள சிவன் கோயில்கள்
நேத்ராவளி

**நேத்ராவளி**, இந்திய மாநிலமான கோவாவின் தெற்கு கோவா மாவட்டத்தில் உள்ளது. இந்த ஊர் சாங்க்யும் வட்டத்துக்கு உட்பட்டது.

## சுற்றுலா
* நேத்ராவளி வனவிலங்கு சரணாலயம்
இந்த சரணாலயம் 211.05 சதுர கி.மீ பரப்பளவில் அமைந்துள்ளது. இங்கு கரும்புலி, அணில், ஹார்ன்பில் உள்ளிட்டவற்றை காணலாம்.

*சவாரி அருவி
*மலையேறவும், அருவியில் குளிக்கவும் ஏற்ற இடம்

## அரசியல்
இந்த ஊர் தெற்கு கோவா மக்களவைத் தொகுதிக்கும், சங்குயெம் சட்டமன்றத் தொகுதிக்கும் உட்பட்டது.

## சான்றுகள்

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:தெற்கு கோவா மாவட்டம்
மர்மகோவா

**மர்மகோவா** என்னும் நகரம், இந்திய மாநிலமான கோவாவின் தெற்கு கோவா மாவட்டத்தில் உள்ளது. இது மர்மகோவா வட்டத்தின் தலைமையகமாகவும் உள்ளது.

## அரசியல்
இந்த நகரம் மர்மகோவா, வாஸ்கோடகாமா, டாபோலிம் ஆகிய சட்டமன்றத் தொகுதிகளில் சேர்க்கப்பட்டுள்ளது. இது தெற்கு கோவா மக்களவைத் தொகுதிக்கு உட்பட்டது.

## சான்றுகள்

## இணைப்புகள்

பகுப்பு:தெற்கு  கோவா மாவட்டம்
பகுப்பு:கோவா மாநிலத்திலுள்ள ஊர்களும் நகரங்களும்
மட்காவ்

**மட்காவ்**, இந்திய மாநிலமான கோவாவின் தெற்கு கோவா மாவட்டத்தில் உள்ள நகரம். இது மட்காவ் வட்டத்தின் தலைநகரமாகும். பணஜியில் இருந்து  தொலைவிலும், வாஸ்கோட காமாவில் இருந்து  தொலைவிலும் அமைந்துள்ளது.

## தட்பவெப்பநிலை

## போக்குவரத்து
* வான்வழி : கோவா சர்வதேச விமான நிலையம் (23 கி.மீ)
* இரயில்வழி: மட்காவ் தொடருந்து நிலையம்
* சாலைவழி: பதினேழாம் தேசிய நெடுஞ்சாலையில் சென்று, மங்களூர், உடுப்பி, பட்கல், கும்டா, கார்வார், இரத்தினகிரி, மும்பை ஆகிய நகரங்களை அடையலாம்.

## சுற்றுலா

## சான்றுகள்

## இணைப்புகள்

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:தெற்கு கோவா மாவட்டம்
பள்ளூர் இரேணுகேசுவரர் கோயில்

**பள்ளூர் இரேணுகேசுவரர் கோயில்** (இரேணுகேச்சரம்) என்று அறியப்படும் இக்கோயில், காஞ்சிபுரம் அருகிலுள்ள பள்ளூர்  சிவன் கோயிலாகும். மேலும், இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்:     இரேணுகேசுவரர்
* இறைவியார்: 
* தல விருட்சம்:
* தீர்த்தம்:       
* வழிபட்டோர்: ரேணுகாதேவி..

## தல வரலாறு
பரசுராமரை இழந்த ரேணுகாதேவி, காஞ்சிக்கு வந்து இவ்விறைவனை வழிபட்டு உலகுக்கு ஒரு தெய்வமாக ஆனாள் என்பது வரலாறாகும்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் வடக்கு எல்லை  பகுதியில்,  [காஞ்சிபுரத்திலிருந்து  [அரக்கோணம் செல்லும் சாலையில் உள்ள திருமால்பூரையடுத்துள்ள வேலூர் மாவட்டம் பள்ளூர் என்னும் கிராமத்தில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடக்கே சுமார் 15 கிலோமீட்டர் தொலைவில் இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* அரக்கோணம் கோயில்களின் சாலைகள் வரைபடம்.

பகுப்பு:வேலூர் மாவட்டத்திலுள்ள சிவன் கோயில்கள்
கொத்தடிமை முறை

**கொத்தடிமை முறை** (*Debt bondage*, *debt slavery* அல்லது *bonded labour*) என்பது பணத்திற்காக ஒரு குடும்பமோ அல்லது ஊரோ தலைமுறை தலைமுறையாக பணம் படைத்தவர்களிடம் அடிமைப்பட்டுக் கிடப்பது ஆகும். தற்போது, "பன்னாட்டு தொழிலாளர் நலக்கழகம் 2005" இன், கணக்கெடுப்பின் படி 8.1 மில்லியன் மக்கள் கொத்தடிமைகளாக உலகெங்கும் வாழ்ந்து வருவது என்று உறுதிப்படுத்தப்பட்டுள்ளது. கொத்தடிமை முறைக்கெதிராக, ஐக்கிய நாடுகள் அமைப்பு "கொத்தடிமை முறை ஒழிப்பு மாநாடு" நடத்தி இம்முறையின் "தற்காலநிலை" பற்றி தெளிவாக வரையறுத்து கூறுகிறது.

தெற்காசிய நாடுகள் மற்றும் ஆப்பிரிக்காவின் பெரும்பாலான பகுதிகள் கொத்தடிமை முறையை இன்றளவும் நடைமுறையில் வைத்திருப்பதை ஐ.நா வின் கொத்தடிமை முறை ஒழிப்பு மாநாடுகள் உறுதிப்படுத்துகின்றன.. உலகத்திலுள்ள கொத்தடிமைகளில் 84 %முதல் 88% தெற்காசியாவில் இருப்பதாக கணிக்கப்படுகிறது.

கொத்தடிமை முறைக்கு எதிராக அதிகளவில் குற்றச்சாட்டுகள் வெளியுலகத்திற்கு வருவதில்லை மேலும் கடுமையான தண்டனைகள் இந்தக் கொடுஞ்செயலைச் செய்பவருக்கு வழங்கப்படுவதில்லை. இதனால் இக்குற்றம் தொடர்ந்து நீடித்து வருகிறது.

உலக நாடுகளில் அதிக கொத்தடிமைகளை கொண்ட நாடாக இந்தியா முதலிடத்திலும், இலங்கை 42 ஆவது இடத்தையும் பெற்றுள்ளதாக ஆய்வில் தெரியவந்துள்ளது. இந்தியா முழுவதும் ஏறக்குறைய 18 மில்லியன் பேரும், இலங்கையில் 45 ஆயிரத்து 900 பேரும் கொத்தடிமைகளாக வாழ்கின்றனர். இந்தத் தகவல்கள் வோல்க் பிரி அறக்கட்டளையின் 2016 உலக அடிமைத்தன அட்டவணையில் வெளியாகியுள்ளது.

## கொத்தடிமை முறை ஒழிப்பு சட்டம்

கொத்தடிமை முறையை ஒழிப்பதற்காக இந்தியாவில் 1976இல் சிறப்புச் சட்டம் இயற்றப்பட்டது. இதன்படி மீட்கப்படும் கொத்தடிமைகளுக்கு மறுவாழ்வு அளிக்கும் விதமாக கொத்தடிமைகளுக்கு உடனடியாக 1,000 ரூபாயும் அடுத்ததாக 19,000 ரூபாயும் நிவாரணம் வழங்குவது மட்டுமல்லாது அவர்களின் மறுவாழ்வுக்காக வேளாண் நிலமும் அளிக்க வேண்டும். தலித்தாக இருந்தால் வன்கொடுமைத் தடுப்புச் சட்டத்தின் கீழ் அவர்களுக்குக் கூடுதலாக 90,000 ரூபாய் வழங்க வேண்டும் என சட்டம் கூறுகிறது.

## மேற்கோள்கள்

## வெளி இணைப்புகள்
*கொத்தடிமைகள் விக்கி மூலம்
*

பகுப்பு:அடிமை முறை
பகுப்பு:தலித்தியல்
பகுப்பு:தமிழ்ச் சூழலில் அடிமைத்தனம்
சாரிபுத்திரர்

**சாரிபுத்திரர்** (Sāriputta)  (பாலி) &  சமசுகிருதம் **Śāriputra**) புத்தரின் பத்து முதன்மைச் சீடர்களில் ஒருவராவார். நாலந்தாவில் பிறந்து இறுதியில் நாலந்தாவிலேயே இறந்தவர். 

## வாழ்க்கை
சாரிபுத்திரர் வேதிய குலத்தைச் சேர்ந்தவர்.  ஞானத்தை அடைய ஆர்வமாக இருந்த சாரிபுத்திரர் இல்லறத்தை துறந்து துறவு வாழ்க்கை மேற்கொண்டவர். புத்தரின் ஞானத்தால் ஈர்க்கப்பட்ட சாரிபுத்திரர், புத்தரின் முதன்மைச் சீடர்களில் ஒருவராக விளங்கினார். 

பௌத்த தர்மத்தை உபதேசிப்பதிலும் விளக்குவதிலும் சிறப்பான இடத்தைப் பெற்றதாலும், பௌத்த சமய **அபிதம்மம்** (Abhidharma)   தத்துவத்தை உருவாக்கியதற்காக சாரிபுத்திரருக்கு, **தரும சேனாதிபதி** (General of the Dharma)  விருது வழங்கி மரியாதை செய்யப்பட்டது. 

கௌதம புத்தர், சாரிபுத்திரரை தன்னுடைய *ஆன்மிக மகன்*  என்றும் தன்னுடன் ஆன்மிக தர்மச் சக்கரத்தை சுழற்றுவதில் தனது *தலைமை உதவியாளர்*  என அறிவித்தார்.

### இறப்பு
பாலி மொழி பௌத்த நூல்களின் படி, கௌதம புத்தர் இறப்பதற்கு சில மாதங்களுக்கு முன்பு, சாரிபுத்திரர் தான் பிறந்த நாலந்தா நகரத்திலேயே, கார்த்திகை மாதம் முழுநிலவு நாளில்  பரிநிர்வாணம் அடைந்தார்.

### நினைவுத் தூண்
 
 

சாரிபுத்திரர் இறப்பதற்கு முன் மகத நாட்டில், தான் பிறந்த நாலந்தாவிற்குச்  சென்று, தன் தாயை பௌத்த சமய தீட்சை வழங்கி பிக்குணி ஆக்கினார். கௌதம புத்தரின் அறிவுரைப் படி இறந்த சாரிபுத்திரரின் சடலம் எரிக்கப்பட்டப் பின்னர் சாம்பலை மகத மன்னன் அஜாதசத்ருவுக்கு அனுப்பினார். கி. மு. 261-இல் சாரிபுத்திரரின் சாம்பலை வைத்து நாலந்தாவில் நினைவுத் தூண் அமைக்கப்பட்டது.

## மேற்கோள்கள்

## வெளி இணைப்புகள்:

* The Buddha's Chief Disciples
* Sāriputta 
* The Life of Sāriputta - compiled and translated from Pāli by Nyanaponika Thera 
* GREAT MALE DISCIPLES - Part A Upatissa (Sariputta) and Kolita (Moggallana) by Radhika Abeysekera
* Jack Daulton, "Sariputta and Moggallana in the Golden Land: The Relics of the Buddha's Chief Disciples at the Kaba Aye Pagoda" 

பகுப்பு:புத்தரின் சீடர்கள்
காஞ்சிபுரம் தவளேசுவரர் கோயில்

**காஞ்சிபுரம் தவளேசுவரர் கோயில் (தவளேஸ்வரம், லகுளீசம்)** என்று அறியப்படுவது, காஞ்சிபுரத்திலுள்ள சிவன் கோயில்களில் ஒன்றாகும். மேலும், இவ்விறைவர்க்கு **லகுளீசர்** எனும் மற்றொரு திருப்பெயராலும் அழைக்கப்படும்   இக்கோயிலின் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.

## இறைவர், வழிபட்டோர்
* இறைவர்:      தவளேஸ்வரர், லகுளீசர். 
* வழிபட்டோர்: லகுளீசன்.

## தல வரலாறு
சுவேதன், சுவேதகேது, சுதாகரன், சுவேதலோகிதன், சுவேதசீகன், சுவேதாச்சுவன், துந்துமி ஆகிய இவர்கள் முதற்கொண்டு லகுளீசன் ஈறாகவுள்ளவர்களும் மற்றம் ஏனைய ருத்ர அம்சமாக தோன்றிய யோகாசாரியர்கள், கயிலையில் தவம் செய்து, இறைவன் திருவருளால் காஞ்சியில் தத்தம் திருப்பெயர்களில் சிவலிங்கம் பிரதிட்டை செய்து வழிபட்டனர் என்பது வரலாறாகும். இவற்றில், ஒன்றிரண்டைத் தவிர நம் தவக்குறைவவினால் ஏனைய சிவலிங்கங்கள் நமக்குக் கிடைக்கப்பெறவில்லை.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரம் மேற்கு   பகுதியில்,   சர்வ தீர்த்தத்தின் வடக்கு கரையில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடமேற்கே  சுமார் 1½ கிலோமீட்டர் தொலைவில் வேலூர் செல்லும் சாலையில் இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சிபுரம் கோயில்களின் சாலைகள் வரைபடம்.
*  தவளேஸ்வரர் திருக்கோவில் கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
டான் கோக் வேய்

**டான் கோக் வேய்** மலேசியாவின் ஜனநாயக செயல் கட்சியின் (டிஏபி) தற்காலிகத் தேசிய தலைவர் ஆவார்.

இவர் கோலாலம்பூர், சேராஸ் நாடாளுமன்ற தொகுதியில் ஐந்து முறை போட்டியிட்டு வெற்றி பெற்றவர்.

## மேற்கோள்கள்

## வெளி இணைப்புகள்
* டான் கோக் வேய்வின் அலுவல்முறை வலைப்பூ

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:நெகிரி செம்பிலான் மக்கள்
பகுப்பு:மலேசிய அரசியல்வாதிகள்
பகுப்பு:மலேசிய மக்களவை உறுப்பினர்கள்
பகுப்பு:மலேசியச் சீனர்
உபாலி

**உபாலி** (Upali)  (சமசுகிருதம் उपालि *upāli*)  தொழில் முறையில் இவர் அரண்மனை நாவிதர் ஆவார். பின்னர் கௌதமபுத்தரின் சீடர்களில் ஒருவராகச் சேர்ந்து தனது அறநெறியாலும், ஞானத்தினாலும் புத்தரின் பத்து முதன்மைச் சீடர்களில் ஒருவராக விளங்கினார். கௌதம புத்தர் காலத்தில் பௌத்த நெறிகள் மற்றும் பிக்குகள் பின்பற்ற வேண்டிய விதிமுறைகள் அடங்கிய வினய பீடகத்தை தொகுத்தவர் ஆவார்.

ஒரு முறை கௌதம புத்தருக்கு உபாலி முடி வெட்டும் போது, உபாலி வேகமாக மூச்சிறைத்தார்.  மூச்சு காற்றை கட்டுப்படுத்துவதன் மூலம் மூச்சிறைப்பை நீக்கும் முறையை புத்தர் அறிந்து கூறினார். ஒரு முறை கௌதம புத்தர் ஏழு இளவரசர்களை, சமூகத்தின் மிகவும் பிற்படுத்தப்பட்ட வகுப்பைச் சேர்ந்த உபாலியை, வணக்கம் செலுத்தக் கூறினார். அவர்களும் உபாலியின் குறைந்த பிறப்பைக் கருதாமல் வணக்கம் செலுத்தியதன் மூலம் உபாலி கௌரவிக்கப்பட்டார்.பௌத்த பிக்குகள்  சமுதாயத்துடன் சேர்ந்து வாழும் விதிமுறைகளை உபாலி தொகுத்தார். பின்னர் திரி பீடகங்களில் ஒன்றான **வினய பீடகம்** எனும் பௌத்த தத்துவ நூலை உபாலி தொகுத்தார்.

## மேற்கோள்கள்

## வெளி இணைப்புகள்
* http://what-buddha-said.net/library/DPPN/u/upaali.htm 
* http://www.buddhanet.net/e-learning/history/db_06s.htm

பகுப்பு:புத்தரின் சீடர்கள்
மகாகாசியபர்

**மகாகாசியபர்** (Mahākāśyapa)  (சமசுகிருதம்; பாலி: *Mahākassapa*; ஜப்பான்: 摩訶迦葉 *Maha Kasho* or *Makakasho* or Kāśyapa) புத்தரின் பத்து முதன்மை சீடர்களில் ஒருவர்.  மகாகாசியபர் கௌதம புத்தரிடமிருந்து முதலில் ஞானத்தை பெற்றவர் இவரே முதலாம் பௌத்த சங்கத்தின் பிக்குகளின் பேரவையை கூட்டியவர். பிக்குகள் கடைபிடிக்க வேண்டிய துறவற நெறிகளை வகுத்தவர். இவர் வட இந்தியாவின் மகத நாட்டைச் சேர்ந்தவர்.

## தொன்ம வரலாறு
வேதிய சமூகத்தைச் சார்ந்த துறவியான மகாகாசியபர், புத்தர் ஞானம் பெற்றவுடன், புத்தரின் முதல் சீடராகி சாரநாத்தில் மக்கள் முன்னிலையில் புத்தர் ஆற்றிய முதல் சொற்பொழிவில் கலந்து கொண்டவர். இவரும் புத்தரின் வேறு முதன்மை சீடரான ஆனந்தருடன் அறியப்படுபவர்.

## தாமரை சூத்திரம்
*தாமரை சூத்திரம்*  (Lotus Sutra) அத்தியாயம் ஆறில் மகாகாசியபர், மௌத்கல்யாயனர், காத்தியாயனர் போன்ற புத்தரின் முதன்மைச் சீடர்கள் ஞானம் பெற்ற நிகழ்வு கூறப்படுகிறது. 

## ஜென் புத்த சமயப் பிரிவு
மகாகாசியபரின் போதனை அடிப்படையில் போதி தருமன் துவக்கியதாக கருதப்படும் ஜென் பௌத்தம் தோன்றியது.

## மேற்கோள்கள்

## வெளி இணப்புகள்
*Mahā Kassapa (subtitle) Father of the Sangha , Hellmuth Hecker, biography based on the Pali Canon, revised and enlarged translation from Wissen und Wandel volume XXI number 6, 1975, (German) by Nyanaponika Thera, The Wheel Publication No. 345, 

பகுப்பு:புத்தரின் சீடர்கள்
பகுப்பு:இந்தியப் பௌத்த துறவிகள்
அசுமின் அலி

டத்தோ ஸ்ரீ **முகமது அசுமின் அலி** (பிறப்பு 25 ஆகஸ்ட் 1964) மலேசியாவின் சிலாங்கூர் மாநிலத்தின் கோம்பாக் நகரின் நாடாளுமன்ற உறுப்பினர் ஆவார்.

## மேற்கோள்கள்

பகுப்பு:மலேசிய அமைச்சர்கள்
பகுப்பு:மலேசிய முசுலிம் அரசியல்வாதிகள்
பகுப்பு:1964 பிறப்புகள்
பகுப்பு:வாழும் மக்கள்